దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
యాప్ ట్యాక్సీలకు ఊరట!
డీజిల్ తో నడిచే యాప్ ఆధారిత ట్యాక్సీలకు ఢిల్లీ హైకోర్టులో ఊరట లభించింది
TNN | Updated:
Oct 15, 2015, 04:46PM IST
డీజిల్ తో నడిచే యాప్ ఆధారిత ట్యాక్సీలకు ఢిల్లీ హైకోర్టులో ఊరట లభించింది. డీజిల్ ట్యాక్సీలు వచ్చే ఏడాది మార్చి ఒకటో తేదీ వరకు దేశ రాజధాని రోడ్లపై తిరవచ్చని కోర్టు మధ్యంతర ఉత్తర్వులు జారీచేసింది. ఈ లోగా సదరు ట్యాక్సీలను సీఎన్జీకి మార్పు చేసుకోవాలని సూచించింది. డీజిల్ ట్యాక్సీల నిషేధాన్ని వ్యతిరేకిస్తూ ఓలా, ఊబర్ కంపెనీలు హైకోర్టును ఆశ్రయించగా, కేసును విచారించిన న్యాయమూర్తి మన్మోహన్ ఈ ఆదేశాలిచ్చారు. మార్చిలోగా డీజిల్ వాహనాలను సీఎన్జీకి మార్చుకుంటామని ఆ సంస్థలు పూచీకత్తు ఇచ్చేందుకు ఒప్పుకోవడంతో న్యాయమూర్తి ఈ నిర్ణయాన్ని తీసుకున్నారు. పూచీకత్తు ఇవ్వని సంస్థల ట్యాక్సీలకు యధావిధిగానే నిషేధం వర్తిస్తుందని కోర్టు స్పష్టం చేసింది. ప్రజారోగ్యం దృష్ట్యా ప్రభుత్వం తీసుకున్న నిషేధ నిర్ణయం సముచితమేనని, అయితే ఒక్కసారిగా ట్యాక్సీలను నిలుపదలచేస్తే అది ప్రజలకు ఇబ్బందులను తెస్తుందని, కంపెనీల వైపు నుండి కూడా మనం ఆలోచించాల్సిన అవసరం ఉందని, ఇలా అన్నిరకాలుగా ఆలోచించే, మార్చి గడువును విధించామని కోర్టు స్పష్టం చేసింది. ఆ తరువాత మాత్రం ఆరునూరయినా అన్ని ట్యాక్సీలు సీఎన్జీకి మారాలంది.